[pic] | EUROPOS BENDRIJŲ KOMISIJA | Briuselis, 19.9.2007 KOM(2007) 544 galutinis KOMISIJOS ATASKAITA EUROPOS PARLAMENTUI IR TARYBAI apie EŽŪGF išlaidas Išankstinio perspėjimo sistema Nr. 8/2007 TURINYS 1. ĮVADAS 3 2. ASIGNUOTOSIOS PAJAMOS 3 3. CUKRAUS PRAMONėS RESTRUKTūRIZAVIMO FONDAS 4 4. 2007 M. BIUDžETO VYKDYMO PASTABOS 4 5. IšVADOS 6 1. ĮVADAS Priede pateikiami duomenys apie laikotarpio nuo 2006 m. spalio 16 d. iki 2007 m. birželio 30 d. faktinį biudžeto vykdymą, palyginti su išlaidų vertinimu, parengtu remiantis Tarybos reglamento (EB) Nr. 1290/2005[1] 20 straipsnio nuostatomis nustatytu rodikliu. 2. ASIGNUOTOSIOS PAJAMOS Remiantis naujojo BŽŪP finansinio reglamento (EB) Nr. 1290/2005 34 straipsnio nuostatomis, įplaukos, gautos ištaisius finansines klaidas pagal sprendimus dėl sąskaitų atitikties patvirtinimo, įplaukos susigrąžinus sumas dėl pažeidimų ir įplaukos, gautos taikant pieno mokestį, yra laikomos pajamomis, skirtomis finansuoti BŽŪP išlaidas. Tokios pajamos buvo apskaičiuotos sudarant 2007 m. biudžetą – į šias apskaičiuotas sumas biudžeto valdymo institucija atsižvelgė priimdama 2007 m. biudžeto asignavimus. Konkrečiai: - apskaičiuota, kad įplaukos, gautos taikant pieno mokestį, turėtų sudaryti 349,0 mln. EUR; į jas atsižvelgta sumažinant pieno ir pieno produktų sektoriui prašytus asignavimus – šiam sektoriui biudžeto valdymo institucija skyrė 587,0 mln. EUR sumą; - apskaičiuota, kad įplaukos susigrąžinus sumas po atitikties patvirtinimo turėtų sudaryti 568,0 mln. EUR, o įplaukos susigrąžinus sumas dėl pažeidimų – 70,0 mln. EUR. Į bendrą 638,0 mln. EUR sumą atsižvelgta sumažinant bendrosios išmokos schemai prašytus asignavimus – šiai schemai biudžeto valdymo institucija skyrė 27 918,0 mln. EUR. Pridedamoje lentelėje pateikiama asignuotųjų pajamų panaudojimo ataskaita – iki 2007 m. birželio 30 d. surinkta 1 126,9 mln. EUR tokių pajamų. Konkrečiai: - iš pieno mokesčio gauta apie 360,0 mln. EUR suma, palyginti su iš pradžių planuota 349,0 mln. EUR. suma; - po atitikties patvirtinimo susigrąžintos sumos sudarė apie 557,8 mln. EUR; - įplaukos susigrąžinus sumas dėl pažeidimų sudarė apie 209,2 mln. EUR, tačiau iki biudžetinių metų pabaigos numatoma gauti papildomų sumų. Vadovaujantis taikytinomis taisyklėmis, visos šios pajamos ar jų dalis gali būti panaudotos EŽŪGF išlaidoms finansuoti, jei biudžeto valdymo institucijos skirtų biudžeto asignavimų nepakanka valstybių narių patirtoms išlaidoms finansuoti. Jei visos šios pajamos ar jų dalis nepanaudojama, ji automatiškai perkeliama į kitus biudžetinius metus. 3. CUKRAUS PRAMONėS RESTRUKTūRIZAVIMO FONDAS Laikinos restruktūrizavimo sumos cukraus sektoriuje vertinamos kaip asignuotosios pajamos, kuriomis ketinama finansuoti cukraus pramonės restruktūrizavimo pagalbą ir kitą restruktūrizavimo fonde numatytą pagalbą. 2006–2007 prekybos metais šios sumos yra susijusios su ūkio subjektų turimomis kiekybinėmis cukraus, inulino sirupo ir izogliukozės kvotomis; šias sumas valstybės narės turi surinkti ir sumokėti į fondą dviem dalimis, kurių mokėjimo terminai – 2007 m. kovo 31 d. ir lapkričio 30 d. Kovo mėn. pabaigoje valstybės narės į asignuotųjų pajamų sąskaitą pervedė pirmąją restruktūrizavimui skirtų mokėtinų sumų dalį, kuri sudarė apie 1 287,2 mln. EUR. 2007 m. birželio mėn. valstybės narės deklaravo maždaug 391,5 mln. EUR sumą, skirtą pagalbai restruktūrizuojamai cukraus pramonei išmokėti. Šie mokėjimai bus finansuojami iš atitinkamos asignuotųjų pajamų sąskaitos, taigi lieka 895,7 mln. EUR likutis būsimiems restruktūrizavimo ir kitos pagalbos mokėjimams padengti. 4. 2007 M. BIUDžETO VYKDYMO PASTABOS Toliau trumpai komentuojamos priežastys, dėl kurių susidarė didžiausi faktinio ir numatyto 2007 m. biudžeto vykdymo tam tikruose sektoriuose skirtumai. 4.1. Pinigų veiksniai Per minėtą laikotarpį patirtos išlaidos apima išlaidas dėl JAV dolerio ir euro kurso kitimo. Šio kurso kitimo tendencijos daugiausia veikia eksporto grąžinamąsias išmokas už žemės ūkio produktus, ypač už grūdus bei cukrų, ir tam tikrą nacionalinę pagalbą, pavyzdžiui, pagalbą už medvilnę. Vadovaujantis Reglamento (EB) Nr. 1290/2005 21 straipsniu, biudžeto valdymo institucijos priimtas biudžetas parengtas remiantis vidutiniu 2006 m. liepos–rugsėjo mėn. JAV dolerio ir euro kursu, t. y. 1 EUR lygus 1,27 USD. Reikėtų pažymėti, kad nuo 2006 m. rugpjūčio 1 d. iki 2007 m. birželio 30 d. vidutinis kursas buvo apytiksliai toks: 1 EUR lygus 1,31 USD, t. y. 3,1 % didesnis už kursą, kuriuo remtasi rengiant 2007 m. biudžetą. 4.2. Rinkos veiksniai 4.2.1. Javai (– 327,0 mln. EUR) Dėl itin palankių vidaus ir išorės sąlygų grūdų rinkoje ir dėl atitinkamai pakilusių vidaus rinkos kainų pirkta mažiau ir parduota daugiau grūdų viešajam sandėliavimui, taip pat sumažėjo eksporto grąžinamųjų išmokų išlaidos, dėl to numatoma, kad iki biudžetinių metų pabaigos šio sektoriaus biudžeto asignavimai nebus išnaudoti. 4.2.2. Grąžinamosios išmokos už 1 priede neįrašytus produktus (– 71,4 mln. EUR) Numatoma, kad valstybių narių išlaidos eksporto grąžinamosioms išlaidoms už perdirbtus žemės ūkio produktus bus mažesnės bendrai sumažėjus eksporto grąžinamųjų išmokų už įvairius susijusius produktus dydžiui. Numatoma, kad ši padėtis nesikeis iki biudžetinių metų pabaigos. 4.2.3. Cukrus (+ 181,3 mln. EUR) Šiuo metu biudžeto asignavimų panaudojimas, palyginti su rodikliu, viršijamas pirmiausia dėl to, kad išaugo eksportuojamo cukraus, įskaitant laisvai parduodamą ir viešajam sandėliavimui skirtą cukrų, kiekis. 4.2.4. Vaisiai ir daržovės (– 63,0 mln. EUR) Šiuo metu biudžeto asignavimai, palyginti su rodikliu, ne visiškai panaudojami pirmiausia dėl to, kad sumažėjo pomidorų, už kurių perdirbimą iki šiol buvo teikiama pagalba, kiekis. Be to, gamintojų organizacijų veiklos lėšos įsisavinamos lėčiau, palyginti su atitinkamu rodikliu. 4.2.5. Pienas ir pieno produktai (+ 100,3 mln. EUR) Nuo 2007 m. birželio 30 d. biudžeto asignavimai, palyginti su rodikliu, buvo viršijami. Reikėtų pažymėti, kad šio asignavimų viršijimo, palyginti su rodikliu, priežastys yra techninės, nes nuo 2007 m. biudžete pajamos, gautos taikant pieno mokestį (iš pradžių apskaičiuota 349,0 mln. EUR suma), yra laikomos EŽŪGF skirtomis pajamomis. Šios pajamos nebuvo įtrauktos į prašytus ir biudžeto valdymo institucijos šiam sektoriui skirtus 2007 m. biudžeto asignavimus, todėl rodiklis taikomas už šią sumą mažesniems asignavimams. Būtent dėl to vykdant biudžetą asignavimai viršijami. Jei atsižvelgiama į pajamas, gautas taikant pieno mokestį, kurias iš pradžių buvo numatyta skirti pieno sektoriui, šiame sektoriuje būtų nepanaudota –152,4 mln. EUR asignavimų. 4.3. Tiesioginė pagalba (+ 30,9 mln. EUR) Valstybės narės paspartino mokėjimus birželio mėn., dėl to biudžeto asignavimai, kurie nebuvo visiškai panaudojami iki gegužės mėn., šiek tiek viršijami, palyginti su atitinkamu rodiklio dydžiu. Remiantis valstybių narių prognozuojamomis išlaidomis iki rugpjūčio mėn. pabaigos, numatoma, kad biudžeto asignavimų panaudojimas, palyginti su atitinkamu rodiklio dydžiu, bus viršijamas 1,0 % – bus viršijami asignavimai tiek atsietai, tiek kitai tiesioginei pagalbai. Siekdamos išsiaiškinti, kaip vykdomas biudžetas pagal tam tikras schemas šioje srityje, Komisijos tarnybos susisiekė su tam tikromis valstybėmis narėmis, kad nustatytų jų ketinimus dėl pagalbos mokėjimo pagal šias schemas laikotarpiui iki biudžetinių metų pabaigos. Jei atsižvelgiama į pajamas, gautas susigrąžinus sumas po atitikties patvirtinimo ir dėl pažeidimų, kurias iš pradžių ketinta skirti bendrosios išmokos schemai, tiesioginės pagalbos skyriuje nuo 2007 m. birželio 30 d. būtų nepanaudota –597,9 mln. EUR asignavimų. 4.4. Žemės ūkio išlaidų auditas 4.4.1. Ankstesnių metų sąskaitų patvirtinimas (+ 40,9 mln. EUR) Komisija priėmė visus sprendimus dėl sąskaitų patvirtinimo, kuriuos numatoma įvykdyti iki einamųjų biudžetinių metų pabaigos. Grynoji suma, susigrąžinta atlikus šiuose sprendimuose nustatytas pataisas, 2007 m. birželio 30 d. apytikriai buvo –74,7 mln. EUR. Ši suma, palyginti su 2007 m. biudžete numatyta –178,0 mln. EUR suma, reiškia, kad biudžeto asignavimai panaudojami ne visiškai. Jei jau susigrąžinta suma iki biudžetinių metų pabaigos nepasikeis, dėl to 2007 biudžetinių metų EŽŪGF išlaidos padidės maždaug +103,3 mln. EUR. Dabar EŽŪGF išlaidos yra padidėjusios maždaug +40,9 mln. EUR, palyginti su atitinkamu 2007 m. birželio mėn. rodiklio dydžiu. 5. IšVADOS Nuo 2006 m. spalio 16 d. iki 2007 m. birželio 30 d. panaudota 40 371,3 mln. EUR biudžeto asignavimų, t. y. šių asignavimų nepanaudota bendra suma yra maždaug -191,8 mln. EUR (daugiausia rinkos priemonių srityje). Numatoma, kad iki biudžetinių metų pabaigos ši tendencija stiprės. Vis dėlto šiuo metu apskaičiuota, kad biudžetinių metų pabaigoje biudžeto asignavimai tiesioginei pagalbai bus viršyti. Atsižvelgus į susijusias sumas ir po žemės ūkio išlaidų audito nustačius nepanaudotus biudžeto asignavimus, bus galima spręsti, kiek EŽŪGF skirtų pajamų bus galiausiai panaudota. PRIEDAS [pic] [1] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).